December 11.

Névnapok: Árpád + Árpádina, Artúr, Damáz, Dániel, Daniló, Dános, Szabin

Események

Politikai események
 384 – Siriciusz pápát egyházfővé választják.
 1351 – Nagy Lajos király kihirdeti az „ősiség” törvényét.
 1690 – I. Lipót érvényesíti a szerbeknek korábban adott kiváltságokat egész Magyarországra.
 1792 – elkezdődik Franciaországban XVI. Lajos francia király pere.
 1806 – I. Napóleon francia császár királysággá emeli Szászországot.
 1816 – Indiana az Amerikai Egyesült Államok 19. tagállama lesz.
 1848 – Windisch-Grätz herceg, osztrák császári tábornagy hadserege elfoglalja Kassát.
 1917 – Litvánia elszakad Szovjet-Oroszországtól és kikiáltja függetlenségét.
 1931 – Nagy-Britanniában a parlament elfogadja az úgynevezett „Westminster-statutum”-ot, 1931-ben ez alapján alakul át a Brit Birodalom Brit Nemzetközösséggé. 
 1931 – A Dél-afrikai Köztársaság függetlenné válik .
 1936 – VI. György kerül a brit trónra.
 1938 – Parlamenti választások a Jugoszláv Királyságban, ami a kormánypárt szerény győzelmével záródik.
 1939 – A kolbászháború nevű csata a finnek és a Vörös Hadsereg között
 1941 – A Német Birodalom és Olaszország hadat üzen az Amerikai Egyesült Államoknak.
 1941 – Bárdossy László Horthy Miklós kormányzó távollétében és a Minisztertanács hozzájárulása nélkül bejelenteti, hogy a Magyar Királyság hadiállapotban lévőnek tekinti magát az USA-val.
 1946 – Megalakul az UNICEF, az ENSZ gyermekvédelmi szervezete.
 1956 – Szovjetunió-ellenes demonstráció kezdődik Lengyelországban, Stettinben.
 1956 – Rácz Sándort Kádár János a Parlamentbe hívja tárgyalni, ahol letartóztatják.
 1967 – megalakul a PFLP, a „Népi Front Palesztina Felszabadításáért”. 
 1969 – Líbia elfogadja alkotmányát.
 1994 – Kisebbségi önkormányzati választások Magyarországon.
 1994 – Az orosz hadsereg megtámadja Csecsenföldet, kitör az első csecsen háború.
 2003 – A  Medgyessy-kormány határozatot hoz a Bős–nagymarosi vízlépcső hágai ítélet végrehajtásáról folytatott kormányközi tárgyalások folytatásáról.

Tudományos és gazdasági események
 1865 – Pesten felavatják a Magyar Tudományos Akadémia épületét.
 1970 – befejeződik a 100-as vasútvonal villamosítása Budapest–Debrecen között
 1972 – Az Apollo-program során Eugene Cernan és Harrison Hagan Schmitt amerikai asztronauták személyében utoljára lép ember a Holdra.
 2007 – Ezen a napon szűnik meg az Ikarus gyár.

Kulturális események
 1925 – XI. Piusz pápa bevezeti a Quas Primas című enciklikájában a Krisztus király ünnepét.

Zenei események
 1926 – Josephine Baker bemutatkozik Amszterdamban.

Irodalmi, színházi, filmes és sajtóesemények
 1859 – a Vasárnapi Ujságban megjelenik a magyar sajtóban olvasható első sakkfeladvány, Rozsnyay Mátyás tollából.
 2010 – Hárfák és Hárfások néven elindul az első magyar hárfás blog az Aranyhárfa című írással, később a blog neve HarpPostra változik.

Sportesemények 
 1999 – Női kézilabda világbajnokság, Dánia-Norvégia  - Győztes: Norvégia.

Születések 
 1475 – X. Leó pápa († 1521)
 1750 – báró Wesselényi Miklós magyar drámaíró, mecénás († 1809)
 1787 – Carabelli György magyar fogorvos († 1842)
 1803 – Hector Berlioz francia zeneszerző († 1869)
 1810 – Alfred de Musset költő, író, drámaíró († 1857)
 1815 – Apor Károly magyar császári-királyi kamarás († 1885)
 1824 – Benkő Kálmán magyar színész († 1890)
 1843 – Robert Koch Nobel-díjas német bakteriológus, a TBC-bacilus és a kolera kórokozó felfedezője († 1910)
 1882 – Max Born Nobel-díjas német fizikus († 1970)
 1884 – Szász Ottó magyar matematikus († 1952)
 1885 – Pattantyús-Ábrahám Géza Kossuth-díjas magyar gépészmérnök, egyetemi tanár, az MTA tagja († 1956)
 1887 – Bodzássy István festőművész 
 1898 – Aladár Paasonen finn – magyar származású ezredes. A téli háború alatt a finn főhadiszállás felderítőegységének parancsnoka volt († 1974)
 1900 – Tek Pista szlovén mesemondó († 1973)
 1902 – Joe Ashmore brit autóversenyző († 1991)
 1908 – Elliott Carter amerikai zeneszerző († 2012)
 1911 – Nagíb Mahfúz Nobel-díjas egyiptomi író († 2006)
 1912 – Carlo Ponti olasz filmproducer († 2007)
 1912 – Demján Éva Jászai Mari-díjas magyar előadóművész († 1987)
 1913 – Jean Marais (er. Jean Alfred Villain-Marais) francia színész († 1998)
 1914 – Kovács Gyula magyar színész († 1997)
 1918 – Alekszandr Iszajevics Szolzsenyicin Irodalmi Nobel-díjas orosz író († 2008)
 1926 – Mirko Boman, horvát színész († 2013)
 1928 – Petress Zsuzsa Kossuth- és Jászai Mari-díjas magyar színésznő, operettprimadonna († 2001)
 1929 – Kulka János karmester († 2001)
 1930 – Jean-Louis Trintignant, francia színész († 2022)
 1931 – Rita Moreno (Rosa Dolores Alverio) Oscar-díjas Puerto Ricoi színésznő
 1932 – Kovácsi Aladár olimpiai és világbajnok magyar öttusázó, vívó és szülész-nőgyógyász szakorvos († 2010)
 1935 – Szatmári Olga magyar színésznő († 2017)
 1943 – John Kerry amerikai politikus
 1943 – Nemeskéri Erika magyar irodalomtörténész
 1944 – Gianni Morandi olasz énekes, előadóművész
 1944 – Brenda Lee amerikai énekesnő
 1949 – Rainer Péter, Ferenczy Noémi-díjas magyar építész
 1950 – Hennagyij Hennagyijovics Moszkal ukrán jogász és politikus
 1954 – Jermaine Jackson amerikai zenész, énekes, színész
 1964 – Kövesdi Péter újságíró
 1973 – Preisinger Sándor magyar labdarúgó
 1974 – Rey Mysterio mexikói profi pankrátor 
 1976 – Bodrogi László magyar országúti kerékpárversenyző
 1979 – Massimo Scali olasz műkorcsolyázó
 1981 – Zacky Vengeance (Zachary James Baker) Avenged Sevenfold, ritmusgitár
 1982 – Elizabeth Coster új-zélandi úszónő
 1982 – Bödőcs Tibor Karinthy-gyűrűs magyar humorista
 1984 – Leighton Baines angol labdarúgó
 1985 – Anasztaszija Pozdnyakova orosz műugró
 1986 – Hüffner Adrián magyar jégkorongozó
 1988 – Alia Atkinson jamaicai úszónő
 1988 – Kovácsovics Fruzsina magyar énekesnő
 1992 – Malcolm Brogdon amerikai kosárlabdázó
 1996 – Jack Griffo amerikai színész

Halálozások 
 384 – I. Damasus pápa (kb. * 305)
 1582 – Fernando Álvarez de Toledo y Pimentel Alba III. hercege spanyol főnemes (* 1507)
 1620 – Adam Elsheimer német festő, a korai barokk festészet sajátos képviselője (* 1578)
 1805 – Barra István magyar főorvos (* 1865)
 1867 – Bérczy Károly magyar író, újságíró, műfordító (* 1821)
 1875 – Pintér István felsőszölnöki bíró, szlovén költő (* 1832)
 1880 – Oliver Fisher Winchester amerikai fegyver- és lőszergyáros, a Winchester-ismétlőpuska feltalálója (* 1810)
 1906 – Gaál Ferenc magyar zeneszerző, a szabadkai zeneiskola igazgatója (* 1860) 
 1955 – Damkó József magyar szobrász, iparművész (* 1872)
 1956 – Geyer Stefi magyar hegedűművész (* 1888)
 1964 – Alma Maria Mahler-Werfel osztrák író, zeneszerző (* 1879)
 1977 – Gera György magyar író, műfordító  (* 1922)
 1981 – Farkas Aladár Munkácsy Mihály-díjas magyar szobrászművész (* 1909)
 1991 – Bud Rose (Harry Eisele) amerikai autóversenyző (* 1914)
 2002 – Schütz Ila Jászai Mari-díjas magyar színésznő (* 1944)
 2003 – Ahmadou Kourouma elefántcsontparti író, a francia nyelvű afrikai irodalom kiemelkedő alakja (* 1927)
 2008 – Giovanni De Riu olasz autóversenyző (* 1924)
 2012 – Ravi Shankar Grammy-díjas indiai szitárjátékos (* 1920)
 2014 – Giorgio Ardisson, olasz színész (* 1931)
 2016 – Kasztovszky Béla, magyar sci-fi író (* 1942)
 2021 – Gulyás János, Kossuth- és Balázs Béla-díjas magyar filmrendező, operatőr, egyetemi tanár (* 1946)
 2022 – Sándor Júlia magyar színésznő (* 1970)

Nemzeti ünnepek, emléknapok, világnapok 
 az UNICEF születésnapja

Jegyzetek 

December napjai